Fis-26 ta' Lulju, il-Kumitat tar-Rappreżentanti Permanenti (Coreper) qabel dwar mandat għal negozjati dwar abbozz ta' direttiva li tkopri l-kondizzjonijiet ta' dħul u residenza għal ħaddiema bi kwalifiki għoljin li ġejjin minn pajjiżi terzi (direttiva dwar il-karta blu). Abbażi ta' dan il-mandat, il-presidenza tal-Kunsill ser tibda negozjati mal-Parlament Ewropew. "Il-Karta Blu għandha l-għan li tattira ħaddiema bi kwalifiki għoljin lejn l-Ewropa. L-għadd ta' speċjalisti u trasformaturi ekonomiċi fid-dinja huwa limitat u l-kompetizzjoni għalihom hija qawwija. Jekk jirnexxielna nħajruhom jagħżlu l-Ewropa nkunu qed insaħħu l-kompetittività tagħna u nikkontribwixxu għat-tkabbir ekonomiku", qal Andres Anvelt, ministru għall-intern tal-Estonja, li bħalissa għandha l-presidenza tal-Kunsill. "Permess ta' residenza u ta' xogħol Ewropew komuni li ser jiffaċilita u jagħmel il-kondizzjonijiet aktar flessibbli huwa neċessarju jekk irridu nikkompetu mal-karta ħadra tal-Amerka jew mas-sistema tal-punti tal-Kanada", żied il-ministru Anvelt. Ir-riforma tad-direttiva dwar il-karta blu għandha l-għan li tħajjar iżjed lil ħaddiema bi kwalifiki għoljin minn pajjiżi terzi biex jiġu jaħdmu fl-UE. Ser ikollha wkoll l-għan li ttejjeb il-mobilità tagħhom minn impjieg għal ieħor fi stati membri differenti. Tissostitwixxi wkoll id-direttiva eżistenti dwar il-karta blu, filwaqt li tarmonizza aktar il-kondizzjonijiet ta' dħul u residenza u ttejjeb is-sitwazzjoni ta' ħaddiema bi kwalifiki għoljin billi twettaq dan li ġej: tipprovdi kriterji ta' ammissjoni aktar inklużivi, inkluż billi tnaqqas il-limitu tas-salarju li l-istati membri jistgħu jistabbilixxu għall-ammissjoni ta' ċittadini ta' pajjiżi terzi u tistabbilixxi li l-istati membri jistgħu japplikaw regola ta' salarju minimu aktar baxx anki għall-gradwati reċenti, kif ukoll billi tnaqqas it-tul minimu tal-kuntratt tax-xogħol għal sitt xhur tagħmel il-proċeduri aktar rapidi, b'mod partikolari billi tintroduċi l-possibbiltà li jiġu applikati proċeduri simplifikati għal impjegaturi rikonoxxuti tistabbilixxi li l-istati membri jistgħu jippermettu lid-detenturi tal-karta blu tal-UE jinvolvu ruħhom b'mod parallel f'impjiegi indipendenti jew attivitajiet professjonali oħra minbarra l-attività prinċipali tagħhom tiffaċilita l-mobilità intra-UE, inkluż billi tnaqqas il-perjodu minimu ta' residenza legali fl-ewwel stat membru testendi l-ambitu tagħha biex tinkludi persuni mhux ċittadini tal-UE iżda li jagħmlu parti mill-familja ta' ċittadini tal-UE, u f'ċerti każijiet, anki benefiċjarji ta' protezzjoni internazzjonali Il-Kummissjoni Ewropea ppreżentat il-proposta għal direttiva ġdida dwar il-karta blu f'Ġunju 2016 bħala parti mill-isforzi tal-UE biex tiżviluppa politika komprensiva dwar il-migrazzjoni, inkluż fil-qasam tal-migrazzjoni legali.